Hospitaal bevestig babasterftes | Netwerk24
Deur Meghan Lawrence 20 Januarie 2020 12:34
Kwara Kekana, woordvoerder van die Gautengse departement van gesondheid, het die sterftes bevestig.
“Daar is 17 gevalle van antibiotikaweerstandige bakteriële infeksies aangemeld wat tot die dood van tien babas gelei het,” sê Kekana.
Kekana sê dit is baie moeilik om hierdie infeksies te behandel en dat dit tot dodelike infeksies in die bloedstroom, longe en urineweg kan lei wat in longontsteking en meningitis kan ontaard.
Kekana sê ’n vergadering is op 6 Januarie in die hospitaal gehou sodat uitdagings soos te veel mense in die kraamsaal, asook ’n tekort aan personeel, infrastruktuur en toerusting bespreek kan word. Die hospitaal het reeds stappe gedoen om verdere infeksies te voorkom, insluitend om meer susters aan te stel. ’n Plan is ook gereed wat dadelik in werking gestel kan word en tegniese steun kan bied sodat die kraamsale in Gauteng geoudit kan word.
Tembisa-hospitaal Foto: Argief/Gallo images
Meer oor: Hospitaal | Babasterftes
Swanger vroue op die vloer
7 babas sterf in 8 dae in Pelonomi-hospitaal
18 babas in Oos-Kaap dood weens wanvoeding